CELEX: 32009R0910
Language: lv
Date: 2009-09-29 00:00:00
Title: Komisijas Regula (EK) Nr. 910/2009 ( 2009. gada 29. septembris) par atļaujas piešķiršanu jaunam Saccharomyces cerevisiae CNCM I-1077 preparāta izmantošanas veidam kā zirgu barības piedevai (atļaujas turētājs Lallemand SAS) (Dokuments attiecas uz EEZ)

30.9.2009   
            
            
               LV
            
            
               Eiropas Savienības Oficiālais Vēstnesis
            
            
               L 257/7
            
         
      KOMISIJAS REGULA (EK) Nr. 910/2009
   (2009. gada 29. septembris)
   par atļaujas piešķiršanu jaunam Saccharomyces cerevisiae CNCM I-1077 preparāta izmantošanas veidam kā zirgu barības piedevai (atļaujas turētājs Lallemand SAS)
   (Dokuments attiecas uz EEZ)
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Eiropas Parlamenta un Padomes 2003. gada 22. septembra Regulu (EK) Nr. 1831/2003 par dzīvnieku ēdināšanā lietotām piedevām (1) un jo īpaši tās 9. panta 2. punktu,
   tā kā:
   
               (1)
            
            
               Regulā (EK) Nr. 1831/2003 noteikts, ka dzīvnieku barības piedevu izmantošanai jāsaņem atļauja, un izklāstīts šādas atļaujas piešķiršanas pamatojums un kārtība.
            
         
               (2)
            
            
               Šajā regulā atļauja tiek piešķirta jaunam Saccharomyces cerevisiae CNCM I-1077 preparāta izmantošanas veidam kā zirgu barības piedevai.
            
         
               (3)
            
            
               Saskaņā ar Regulas (EK) Nr. 1831/2003 7. pantu ir iesniegts pieteikums, lai saņemtu atļauju preparātam, kas minēts šīs regulas pielikumā. Pieteikumam pievienotas vajadzīgās ziņas un dokumenti saskaņā ar Regulas (EK) Nr. 1831/2003 7. panta 3. punkta prasībām.
            
         
               (4)
            
            
               Saskaņā ar Regulas (EK) Nr. 1831/2003 8. panta 3. punktu Eiropas Pārtikas nekaitīguma iestāde (“iestāde”) veica riska novērtējumu.
            
         
               (5)
            
            
               Pieteikums attiecas uz jaunu Saccharomyces cerevisiae CNCM I-1077 preparāta izmantošanas veidu kā zirgu barības piedevu, kas klasificējama barības piedevu kategorijā “zootehniskās piedevas”.
            
         
               (6)
            
            
               Ar Komisijas Regulu (EK) Nr. 226/2007 (2) minētā preparāta izmantošana desmit gadus tika atļauta kazām un aitām, kuras tur piena ražošanai, un ar Komisijas Regulu (EK) Nr. 1293/2008 (3) – desmit gadus jēriem.
            
         
               (7)
            
            
               Iesniedza jaunus datus, lai pamatotu atļauju par preparāta izmantošanu zirgiem. Iestāde 2006. gada 12. septembra atzinumā (4) un 2009. gada 1. aprīļa atzinumā (5) secināja, ka Saccharomyces cerevisiae CNCM I-1077 preparāts nerada kaitīgu ietekmi uz dzīvnieku veselību, cilvēku veselību vai vidi un ka šā preparāta izmantošana var ievērojami uzlabot šķiedrvielu sagremošanu. Iestāde neuzskatīja, ka būtu vajadzīgas īpašas prasības veikt uzraudzību pēc preparāta laišanas tirgū. Iestāde arī pārbaudīja ziņojumu par dzīvnieku barībā lietotās piedevas analīzes metodi, ko iesniegusi ar Regulu (EK) Nr. 1831/2003 izveidotā Kopienas references laboratorija.
            
         
               (8)
            
            
               Minētā preparāta novērtējums liecina, ka Regulas (EK) Nr. 1831/2003 5. pantā paredzētie atļaujas piešķiršanas nosacījumi ir izpildīti. Tādējādi preparātu jāļauj izmantot, kā norādīts šīs regulas pielikumā.
            
         
               (9)
            
            
               Šajā regulā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
            
         IR PIEŅĒMUSI ŠO REGULU.
   1. pants
   Pielikumā minēto preparātu, kas iekļauts piedevu kategorijā “zootehniskās piedevas” un funkcionālajā grupā “gremošanas veicinātāji”, ir atļauts izmantot kā dzīvnieku barības piedevu saskaņā ar pielikumā izklāstītajiem nosacījumiem.
   2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2009. gada 29. septembrī
      
         
            Komisijas vārdā –
         
         
            Komisijas locekle
         
         Androulla VASSILIOU
         
      
   
   
      (1)  OV L 268, 18.10.2003., 29. lpp.
   
      (2)  OV L 64, 2.3.2007., 26. lpp.
   
      (3)  OV L 340, 19.12.2008., 38. lpp.
   
      (4)  The EFSA Journal (2006) 385, 1. lpp.
   
      (5)  The EFSA Journal (2009) 1040, 1. lpp.
   
      PIELIKUMS
      
                  Piedevas identifikācijas numurs
               
               
                  Atļaujas turētāja nosaukums
               
               
                  Piedeva
               
               
                  Sastāvs, ķīmiskā formula, apraksts, analīzes metode
               
               
                  Dzīvnieku suga vai kategorija
               
               
                  Maksimālais vecums
               
               
                  Minimālais saturs
               
               
                  Maksimālais saturs
               
               
                  Citi noteikumi
               
               
                  Atļaujas termiņš
               
            
                  KVV/kg kompleksās barības ar 12 % mitruma saturu
               
            
                  
                     Zootehnisko piedevu kategorija. Funkcionālā grupa – gremošanas veicinātāji
                  
               
            
                  4a1711
               
               
                  
                     LALLEMAND SAS
                  
               
               
                  
                     Saccharomyces cerevisiae CNCM I-1077
               
               
                  
                               
                           
                           
                              Piedevas sastāvs
                              
                                           
                                       
                                       
                                          Cietā veidā:
                                          
                                             Saccharomyces cerevisiae CNCM I-1077 preparāts no dzīvotspējīgām žāvētām šūnām ar garantēto minimālo koncentrāciju 2 × 1010 KVV/g
                                       
                                    
                                           
                                       
                                       
                                          Pārklātā veidā:
                                          
                                             Saccharomyces cerevisiae CNCM I-1077 preparāts no dzīvotspējīgām žāvētām šūnām ar garantēto minimālo koncentrāciju 1 × 1010 KVV/g
                                       
                                    
                        
                               
                           
                           
                              Aktīvās vielas raksturojums
                              
                                 Saccharomyces cerevisiae CNCM I-1077: 80 % no dzīvotspējīgām žāvētām šūnām un 14 % no šūnām, kas nav dzīvotspējīgas
                           
                        
                               
                           
                           
                              Analīzes metode (1):
                              Uzlietās plates metode un molekulārā identifikācija (PCR)
                           
                        
               
                  Zirgi
               
               
                  —
               
               
                  3,0 × 109
                  
               
               
                  —
               
               
                  
                              1.
                           
                           
                              Piedevas un premiksa lietošanas noteikumos norāda glabāšanas temperatūru, glabāšanas laiku un stabilitāti pēc granulēšanas.
                           
                        
                              2.
                           
                           
                              Pārklāto veidu izmantot tikai kopā ar granulēto barību.
                           
                        
                              3.
                           
                           
                              Ja šo piedevu uzglabā vai maisa slēgtā atmosfērā, izmanto aizsargstiklu un maisīšanai paredzētas maskas, ja vien maisītāji nav aprīkoti ar izplūdes sistēmām.
                           
                        
               
                  20.10.2019.
               
            
         (1)  Sīkāka informācija par analīzes metodēm ir pieejama Kopienas references laboratorijas tīmekļa vietnē: www.irmm.jrc.be/crl-feed-additives